Publication: Magyar Közlöny
Issue: MK-1999-103 (Year: 1999, Number: 103)
Era: 1990-2004
Section: a 44/1999. (XI. 18.) OM rendelethez
Paragraph Index: 558

6. Az ismeretek ellenőrzési rendszere Az ellenőrzési rendszer a tantervben előírt, részben egymásra épülő, részben egymástól független aláírások megszerzéséből, beszámolók, kollokviumok, szigorlatok letételéből, a szakdolgozat elkészítéséből és záróvizsgán való megvédéséből tevődik össze. 6.1. A hallgatók informatikából gyakorlati vizsgát tesznek, az EU-ismeretek, általános igazgatás, állatvédelem, vezetési és szervezési ismeretek és parazitológiai tárgyakból kollokvium, igazságügyi állatorvostan és etika, valamint élelmiszer-higiéniai tárgyakból szigorlat keretében történik a számonkérés. 6.2. A szakdolgozat A szakdolgozat olyan állategészségügyi témájú szakmai feladat megoldása, amellyel a hallgató bizonyítja, hogy tájékozott a választott téma szakirodalmában és alkalmazási gyakorlatában, önállóan képes a tanult ismeretanyag szintetizálására és alkotó alkalmazására. 6.3. A záróvizsga 6.3.1. A záróvizsgára bocsátás feltételei a tantervi követelmények teljesítése, a szakdolgozat elkészítése és benyújtása, annak bírálók által történő elfogadása, a kötelező beszámolók és kollokviumok eredményes teljesítése. 6.3.2. A 4. félév sikeres lezárását követően a szakdolgozat szóbeli megvédéséből, továbbá a járványtan és az állategészségügyi igazgatástan tantárgyakból komplex szóbeli vizsgából álló záróvizsgára kerül sor. 6.3.3. Az oklevél minősítését záróvizsgatárgyak és a szigorlatok eredményeinek egyszerű számtani átlaga adja. 1999/103. szám A Köztársasági Elnök határozatai A Köztársaság Elnökének 197/1999. (XI. 18.) KE határozata határőr vezérőrnagy szolgálati viszonyának megszüntetéséről és nyugállományba helyezéséről A belügyminiszter előterjesztésére Kiss Kálmán határőr vezérőrnagy szolgálati viszonyát, érdemei elismerése mellett, 2000. január 31-i hatállyal, közös megegyezéssel megszüntetem, egyben nyugállományba helyezem. Budapest, 1999. november 16. Göncz Árpád s. k., a Köztársaság elnöke Ellenjegyzem: Dr. Pintér Sándor s. k., belügyminiszter A Köztársaság Elnökének 198/1999. (XI. 18.) KE határozata a Határőrség országos parancsnokának kinevezéséről A belügyminiszter előterjesztésére Béndek József határőr dandártábornokot 1999. november 16-i hatállyal a Határőrség országos parancsnokává kinevezem. Budapest, 1999. november 16. Göncz Árpád s. k., a Köztársaság elnöke Ellenjegyzem: Dr. Pintér Sándor s. k., belügyminiszter A Köztársaság Elnökének 199/1999. (XI. 18.) KE határozata bírák felmentéséről és bírák kinevezéséről Az Országos Igazságszolgáltatási Tanács előterjesztésére lemondásukra tekintettel dr. Ruff Viktor Albertet

Source: https://magyarkozlony.hu/hivatalos-lapok/f75b011233a9738dfb92c840dd4ac982c7f3ba76/dokumentumok/d17813938e207e5f43f549c87947f6e1fa7fa001/letoltes